Predkladacia správa
Návrh nariadenia vlády Slovenskej republiky, ktorým sa  mení a  dopĺňa nariadenie vlády Slovenskej republiky č. 373/2008 Z. z., ktorým sa ustanovujú požiadavky na uvádzanie prípravkov na ochranu rastlín na trh v znení neskorších predpisov bol vypracovaný na základe splnomocňovacieho ustanovenia § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z.
Návrhom nariadenia vlády sa do právneho poriadku Slovenskej republiky preberajú smernice Komisie 2010/89EÚ, 2010/90/EÚ, 2010/91/EÚ, 2010/92/EÚ, 2011/1/EÚ, 2011/2/EÚ, 2011/4/EÚ, 2011/5/EÚ, 2011/6/EÚ, 2011/9/EÚ, 2011/14/EÚ, 2011/19/EÚ, 2011/20/EÚ, 2011/21/EÚ, 2011/22/EÚ, 2011/23/EÚ, 2011/25/EÚ, 2011/26/EÚ, 2011/27/EÚ 2011/28/EÚ, 2011/29/EÚ 2011/30/EÚ, 2011/32/EÚ, 2011/33/EÚ a 2011/34/EÚ, ktorými sa do zoznamu povolených účinných látok dopĺňajú účinné látky quinmerac, metosulam, pyridabén, 6-benzyladenine, bromuconazole, myclobutanil, cycloxydim, hymexazol, buprofezin,  dodine, profoxydim, tau-fluvalinát, fenoxykarb, cletodim, bipyribac, triflumurón, bupirimát, dietofenkarb, oryzalín,  kyselina indolylmaslová, etridiazol, fenbutatín-oxid, flurochloridon, 1-decanol a isoxaben. Preberá sa tiež smernica 2011/31/EÚ, ktorou sa obmedzuje používanie už zaradenej účinnej látky pirimifos-metyl.
Predložený návrh nariadenia nebude mať dopad na štátny rozpočet, rozpočet obcí, vyšších územných celkov.
Návrh nariadenia vlády Slovenskej republiky je v súlade s Ústavou Slovenskej republiky, zákonmi a ostatnými všeobecne záväznými právnymi predpismi.
Návrh bol predmetom rokovania Legislatívnej rady vlády Slovenskej republiky 
dňa 5. apríla 2011 a na rokovanie vlády Slovenskej republiky sa predkladá bez rozporov.